kardosdrur/scandi-wiki huggingface dataset:
Pierre Miehe-Renard

Pierre August Miehe-Renard (født 29. marts 1945 i København) er en dansk skuespiller.

Pierre Miehe-Renard begyndte at stå på scenen allerede som 2-årig på Aalborg Teater sammen med sine forældre, Louis Miehe-Renard og Caja Heimann. Han begyndte som barneskuespiller på Solby Scenen. Blev uddannet skuespiller fra Fiolteatret. I årene 1999-2001, 2009 og 2010 instruerede han vikingespillet i Frederikssund.

Han er far til August Chr. Miehe-Renard og tv-værtinden Camilla Miehe-Renard, og er gift med Elsebeth Miehe-Renard, født Farbo.

Filmografi 
 Det støver stadig (1962)
 Piger i trøjen (1975)
 Piger til søs (1977)
 Krystalbarnet (1996)
 Skat - det er din tur (1997)

Tv-serier 
 Taxa (1997-1999)
 Hotellet (2000-2002)

Ekstern kilde/henvisning 
 

Skuespillere fra Danmark
Personer fra København
Ole Larsen

Ole Jensen Larsen (født 17. marts 1899 i Hellested Sogn, død 9. juli 1982) var en dansk skuespiller. Han nåede at færdiggøre sin læretid som malersvend, før han blev privatelev hos Cajus Bruun. Han debuterede i september 1919 i Norge som Werner i filmen En børsbaron.

Ole Larsen var søn af skrædder Jens Ole Larsen og hustru Anne Kristine Jakobsen.

Ole Larsen blev gift den 27. oktober 1933 i Vor Frue Kirke i Aarhus med Ellen Agnes Frank.

Ole Larsen ligger begravet på Hellested Kirkegård.

Filmografi 
 Guld og grønne skove (1958)
 6-dagesløbet (1958)
 Tro, håb og trolddom (1960)
 Ullabella (1961)
 Klabautermanden (1969)
 Den korte sommer (1976)
 Mig og Charly (1978)
 Næste stop - Paradis (1980)

Tv-serier 
 Livsens Ondskab (1972)
 Aladdin eller den forunderlige lampe (1975)

Eksterne henvisninger 
 
 

Skuespillere fra Danmark
Danskere i 1900-tallet
Natalia Tena

Natalia Gastiain Tena (født 1. november 1984) er en britisk skuespiller og musiker. Hun synger og spiller på harmonika i bandet Molotov Jukebox.

Tena havde debut som Ellie i filmen About a Boy i 2002. Hun var med i filmversionen af Harry Potter og Fønixordenen som Nymphadora Tonks, en rolle hun genoptog i efterfølgeren Harry Potter og Halvblodsprinsen. Hun har også spillet Osha i HBO-serien Game of Thrones.

Hendes forældre er fra Spanien og selv taler Tena flydende spansk.

Filmografi

Film 
 About a Boy (2002)
 The Fine Art of Love (2005)
 Mrs Henderson Presents (2005)
 Harry Potter og Fønixordenen (2007)
 Lecture 21 (2008)
 Harry Potter og Halvblodsprinsen (2009)
 Harry Potter og Dødsregalierne - del 1 (2010)
 Harry Potter og Dødsregalierne - del 2 (2011)

Tv-serier 
 Doctors (2005)
 Afterlife (2006)
 Game of Thrones (2011–2013; 2016)

Eksterne henvisninger 

 

Sangere fra England
Skuespillere fra England
Musikere fra England
Harry Potter-skuespillere
Plzeň (region)

Plzeň region (tjekkisk: Plzeňský kraj) er en administrativ region i Tjekkiet, beliggende i den vestlige del af Bøhmen. Regionen har navn efter byen Plzeň (Tysk: Pilsen) der også er den største by med omkring 162.000 indbyggere, og som er administrationscenter for regionen. Regionen har 7 distrikter med i alt 501 kommuner.

Distrikter 

Andel af Bruttonationalproduktet (2001): 5,2 %,

Arbejdsløshed (31. december 2005): 6,45 %

Største byer 

Regioner i Tjekkiet
Bøhmen
Plzeň
Tiffany Thornton

Tiffany Thornton (født 14. februar 1986 i College Station, Texas, USA) er en amerikansk skuespiller og sanger bedst kendt for at spille Tawni Hart på Disney Channel Original Serie, Sonny's chance (original: Sonny with a Chance).

Eksterne henvisninger 

 

Skuespillere fra USA
Glittertinden

Glittertinden, også kaldt Glittertind, er Norges næsthøjeste fjeld.
Uden bræen på toppen er højden 2.452 meter over havet, og med bræen regnes højden for tiden (2004)
for at være 2.464 meter over havet. Glittertinden ligger i den nordøstlige del af Jotunheimen
i Lom kommune i Innlandet fylke.

Fjeldtoppen kan nås via markerede stier fra både Glitterheim og Spiterstulen.

Bræen på Glittertinden er smeltet meget de seneste tiår og var tidligere Norges højeste fjeld. I 1940 regnede man toppen af bræen til at ligge 2.487 meter over havets overflade.

Eksterne henvisninger 

Jotunheimen
Bjerge i Innlandet
Glittertind (flertydig)

Glittertind kan referere til
 Glittertinden, er Norges næst højeste bjerg i Jotunheimen i Lom kommune i Oppland fylke.
 Glittertind (band), et norsk metal-band
The Prince and Me

The Prince and Me er en film fra 2004, instrueret af Martha Coolidge, hvor medvirkende er Julia Stiles, Luke Mably og Ben Miller sammen med Miranda Richardson, James Fox og Alberta Watson.

Filmen handler om en kvindelig studerende fra Wisconsin i USA, der møder den danske kronprins, som bliver nødt til at overtale sin royale familie til at acceptere sin kommende brud.

Medvirkende 
 Julia Stiles som Paige Morgan
 Luke Mably som Edvard, Kronprins af Danmark/Edvard III, konge af Danmark ("Eddie Williams")
 Ben Miller som Søren
 Miranda Richardson som Rosalind, dronning af Danmark
 James Fox som Haraald, Konge af Danmark
 Alberta Watson som Amy Morgan
 John Bourgeois som Ben Morgan
 Zachary Knighton som John Morgan
 Stephen O'Reilly som Mike Morgan
 Elisabeth Waterston som Beth Curtis
 Eliza Bennett som Prinsesse Arabella
 Devin Ratray som Scotty
 Clare Preuss som Stacey
 Yaani King som Amanda
 Eddie Irvine som sig selv
 Angelo Tsarouchas som Stu
 Jacques Tourangeau som Professor Amiel
 Joanne Baron som Margueritte - kongelig designer
 Stephen Singer som Professor Begler
 Sarah Manninen som Krista
 Tony Munch som Keith Kopetsky
 John Nelles som Race Announcer
 Claus Bue som ærkebiskop
 Jesper Asholt som Taxachauffør
 Niels Anders Thorn som Thomas Anderson
 Henrik Jandorf som premierminister

Eksterne links 
 
 The Prince and Me  – officielle website
 Officielle side til den danske kronprins 

Amerikanske film fra 2004
Romantiske komediefilm fra USA
Engelsksprogede film
Trinity Bay

Trinity Bay er en bugt på Newfoundlands nordøstlige kyst i den canadiske provins Newfoundland og Labrador. Der findes også større fiskerisamfund såsom Trinity og Heart's Content.

Fund af dyr 
Den 24. september 1877 fandt man et næsten intakt eksemplar af en art blæksprutte og i april 2003 fandt man tusindvis af døde torsk i en enkelt weekend.

Bugter i Canada
Newfoundland og Labrador
William Brorson

William Brorson (14. april 1922 København – 28. november 2006 Svendborg Sygehus) var i efterkrigstidens Danmark en berømt og berygtet gangster. Brorson var, sammen med Lille Jørgen og Bent Ricardo gangster hos Svend Aage Hasselstrøm ("Edderkoppen").

Senere blev han leder af den såkaldte Brorson-bande, som begik en lang række indbrud og væbnede røverier, hvorfor han under 2. verdenskrig sad interneret i Dachau koncentrationslejr ved München.

Torsdag den 30. november 1944 blev kæresteparret Otto Knud Christian Larsen og Eleonora Hackenberg brutalt skudt og dræbt i en lejlighed i Sverrigsgade 20 i København.
Efter krigens afslutning blev Brorson anholdt og sigtet for dobbeltdrabet, som han nægtede ethvert kendskab til.
Retten i København idømte ham i efteråret 1946 fængsel på livstid samtidig med at Eigil Richard Andersen og Walther Sandberg idømtes lange fængselsstraffe for medvirken til dobbeltdrabet.

Brorson nåede at afsone over 32 år i fængsel og blev løsladt i 1978.
Han er den dansker i nyere tid, der har afsonet tredjelængst tid i fængsel.

Fængselspræst i Vridsløselille og forfatter Johannes Møllehave fik ondt af Brorson og lod ham efter løsladelsen i 11 år bo i sit sommerhus i Snøde på det nordlige Langeland. Senerehen boede Brorson i Lohals.
Møllehave stod også bag et interview med Brorson bragt 15. juli 2001 i udsendelsen Gyldne Timer på DR2.

Litteratur 
 Fra Edderkoppen til Makrellen, af Jeppe Facius og Anders-Peter Mathiasen, Politikens Forlag 2011. 
 En dreng ved navn William (side 11)
 En pibe hash til Brorson (side 215)

Noter

Eksterne links 
 Drabssager 1944  - drabssageridanmark.beboer2650.dk
 En livstidsfanges nekrolog, af Johannes Møllehave - Kristeligt Dagblad 1. december 2006
 Møllehave forlader Langeland - Fyens Stiftstidende 9. august 2008
 Møllehave blev undersøgt i narkosag - BT 24. oktober 2011
 Saftig bog om Danmarks underverden hænger ikke sammen - Politiken 27. december 2011
 Væsener fra Københavns underverden - Berlingske 1. januar 2012

Mordere fra Danmark
Danskere i 1900-tallet
Danskere i 2000-tallet
Livstidsdømte fra Danmark
Bianca 27

Bianca 27 er en danskbygget og danskkonstrueret sejlbåd på 27 fod, godt otte meter.

Bianca 27 blev konstrueret i 1964–65 af skibsingeniør Svend Aage Leth Christensen (f. 1933). Hans træbåds-konstruktion, Peti, kan ses som et slags forstudie til Bianca 27. Sammen med sin bror, bådebygger Holger Leth Christensen (f. 1934) grundlagde Svend Aage Leth Christensen Bianca Yacht i Rudkøbing i Langelandsbanens tidligere remise. Brødrene var sammen med værkfører Per Munch blandt pionererne i dansk bådebygning i den danske branches dengang nye materiale, polyesterarmeret glasfiber. Bianca 27 blev således den første danskkonstruerede glasfiberbåd fremstillet i store serier. Bianca 27 blev produceret i mere end ti år, og det samlede antal byggede både er på omkring 530. Bianca 27 er stadig en populær og stabil lystbåd. Selvom skrog og overbygning er af glasfiber, har båden masser af træ i sig.

Bianca 27 har bevist sin sødygtighed ved mange sejladser på de store have. Den svenske forfatter Milo Dahlman har skrevet bogen Min drøm om havet om sin alenesejlads i en Bianca 27 tværs over Atlanterhavet.

Bianca Yacht i Rudkøbing drives i dag i den gamle for længst udvidede remise af Holger Leth Christensens søn, bådebygger Anders Leth Christensen som værft med service og reparation. 
Sommeren 2009 arrangerede bianca27.net i samarbejde med Svendborg Classic Regatta en Bianca 27-dag i Rudkøbing med op mod 30 deltagende fartøjer fra tre lande. Bianca27.net holder to årlige træf for Bianca 27-sejlerne.

Bianca 27-sejlerne forenet i Bianca27.net markerede i august 2016 bådens 50 års jubilæum. Det skete med et træf i Rudkøbing med deltagelse af omkring 30 Bianca 27-sejlbåde fra Danmark og Tyskland. Jubilæumsarrangemenet omfattede bl.a. et besøg på Bianca Yacht og samvær omkring historiske foredrag, film og billeder.

Eksterne kilder 
 Bianca Yacht
 Bianca 27 hjemmeside.

Kølbåde
Juliana Pasha

Juliana Pasha (født 20. maj 1980 i Tirana, Albanien) er en albansk sanger, der repræsenterede Albanien ved Eurovision Song Contest 2010 i Oslo, hvor hun opnåede en 16. plads med sangen "It's All About You".

Deltagelsen ved den europæiske finale blev sikret den 27. december 2009, hvor Pasha vandt det albanske melodi grand prix, hvor sangen blev sunget med albansk tekst og titlen "Nuk mundem pa ty".

Noter

Eksterne henvisninger 
 

Sangere fra Albanien
Deltagere ved Eurovision Song Contest 2010
Albaniens Eurovision Song Contest-deltagere
Tom Dice

Tom Dice (født Tom Eeckhout; 25. november 1989 i Eeklo) er en flamsk sanger og sangskriver, der blev toer på den flamske version af X Factor i 2008.

Eurovision Song Contest 2010 

Den 25. november 2009, blev Tom valgt af det flamske tv-selskab Vlaamse Radio-en Televisieomroep (VRT) til at repræsentere Belgien i Eurovision Song Contest 2010 i Oslo, Norge.

Noter 

Sangere fra Belgien
Deltagere ved Eurovision Song Contest 2010
Belgiens Eurovision Song Contest-deltagere
Princess Juliana International Airport

Princess Juliana International Airport , (også omtalt Saint Maarten International Airport) er en international lufthavn beliggende i Sint Maarten, på den hollandske del af øen Saint Martin. I 2007 ekspederede den 1.647.824 passagerer og 103.650 flybevægelser. Lufthavnen er hovedlufthavnen for Leewardøerne inklusive Anguilla, Saba, Saint Barthélemy og Sint Eustatius. Lufthavnen er opkaldt efter Juliana af Nederlandene, der som Kronprinsesse landede på stedet i 1944.

Lufthavnen blev i 1942 etableret som en militærlandingsplads, og året efter åbnende stedet som en civil lufthavn. I 1964 flyttede man lufthavnen og etablerede en ny terminal og kontroltårn.

Landinger og starter 
Start- og landingsbanen på Saint Maarten bliver jævnligt kåret som en af de farligste i verden at operere fra. Indflyvningen under landinger foregår over åbent vand, og få meter før at flyene sætter hjulene på landingsbanen flyver de i en højde på kun 10-20 meter over badegæsterne på Maho Beach , hvad der har gjort stedet til af verdens mest berømte iagttagelsessteder for flyspottere.

Eksterne henvisninger

Referencer 

Sint Maarten
Lufthavne
Etableret i 1943
Booker T. & the M.G.'s

Booker T. & the M.G.´s var en instrumentalgruppe fra Memphis, der indspillede flere plader i 1960'erne. Gruppen var faste studiemusikere for pladeselskabet Stax Records og medvirkede på flere hundrede indspilninger med artister som Wilson Pickett, Otis Redding, Bill Withers, Sam & Dave, Carla Thomas, Rufus Thomas, Johnnie Taylor og Albert King. De udgav også instrumentalnumre i eget navn, hvoraf hit-singlen "Green Onions" fra 1962 er den mest kendte. Som gruppen, der udviklede den originale Stax sound, blev gruppen en af de højst profilerede og respekterede i sin tid.

"The M.G.'s" i gruppens navn står for "Memphis Group".

Diskografi (udgivelser i eget navn)

Studiealbums 
 1962: Green Onions US #33
 1965: Soul Dressing
 1966: And Now!
 1966: In the Christmas Spirit US #13
 1967: Hip Hug-Her US #35
 1968: Doin' Our Thing US #176
 1968: Soul Limbo US #127
 1969: UpTight (soundtrack) US #98
 1969: The Booker T Set US #53
 1970: McLemore Avenue US #107
 1971: Melting Pot US #43
 1976: Union Extended
 1977: Universal Language
 1994: That's the Way It Should Be

Andre udgivelser 

 1967: Back To Back (live album) US #98
 1968: The Best of Booker T. & The MG's (Atlantic SD 8202) (opsamlingsalbum)
 1973: The MG's (released by The MG's)
 1998: Time is Tight (Box Set - 3 Discs) (udgivet på Stax - 20 oktober)

Referencer 

Musikgrupper fra USA
Musikgrupper fra 1962
Ivo Josipović

Ivo Josipović (født 28. august 1957 i Zagreb) er tidligere præsident i Kroatien. Han repræsenterede Kroatiens socialdemokratiske parti i nationalforsamlingen og stillede i december 2009 op til valg som Kroatiens næste præsident. Han vandt flest stemmer af de tolv kandidater og gik videre til anden valgomgang 10. januar 2010, hvor han mødte den uafhængige tidligere socialdemokrat Milan Bandić. Josipović blev valgets vinder med 60,3% af stemmerne. Han indtrådte i præsidentembedet den 18. februar 2010.

Ved præsidentvalget den 11. januar 2015 tabte han præsidentvalget til modkandidaten Kolinda Grabar-Kitarović og fratrådte herefter embedet den 19. februar 2015.

Josipović er uddannet jurist fra Universitetet i Zagreb og har også uddannelse fra musikakademiet i Zagreb. Han er professor ved juridisk fakultet ved Universitetet i Zagreb og underviser også ved musikakademiet.

Referencer

Eksterne henvisninger 
 Valgkampside for præsidentvalget

Kroatiens præsidenter
Nuværende statsoverhoveder
Politikere fra Kroatien
Personer fra Zagreb
Milan Bandić

Milan Bandić (født 22. november 1955, død 28. februar 2021) var en kroatisk politiker. Han var borgmester i Zagreb, et ombud han blev valgt til fem gange. 

Bandić repræsenterede tidligere Kroatiens socialdemokratiske parti, men forlod partiet for at stille til præsidentvalg mod socialdemokraternes officielle kandidat Ivo Josipović. I første valgomgang 27. december 2009 fik han næstflest stemmer af de tolv kandidater og gik videre til anden valgomgang 10. januar 2010, hvor han tabte til Josipović.

Referencer

Eksterne henvisninger 

 Valgkampside for præsidentvalget 

Politikere fra Kroatien
Kingstown

Kingstown er hovedstaden på Saint Vincent og Grenadinerne. Den har  indbyggere. Den er både landets største by og hovedhavn. Kingstown ligger i sognet Saint George Parish. Kingstown er øernes center for landbrugsprodukter, og det er her, landets turister ankommer. Eksporten består blandt andet af bananer, kokosnødder og arrownødder.

Referencer 

Hovedstæder i Nordamerika
Saint Vincent og Grenadinerne
Ramasjang Live

Ramasjang Live er et tv-program på DR Ramasjang 

Ramasjang Live blev oprindeligt sendt mandag til fredag kl. 17.00, direkte fra Aalborg Hovedbibliotek.
Programmet genusendes kl 14.00 dagen efter og i weekenden er der samlet det bedste fra ugen i Ramasjang Mix. 

I den nye udgave, tager Ramsjang Live fra by til by med Ramasjang Bussen.
Den nye udgave sendes også mandag til fredag. kl. 18:00

Værter i Ramasjang Live
 Mikkel Kryger Rasmussen og Sofie Linde Lauridsen
Tidligere også Magnus Jacobsen og Sofie Østergaard

Eksterne henvisninger 
 
 Live fra Ramasjang (arkiveret)

DR Ramasjang programmer
Napoleon (flertydig)

Napoleon har flere betydninger:


Personer

Familien Bonaparte 
 Primærbetydning: Napoleon 1. af Frankrig (1769-1821), fransk militær og politisk leder og kejser
 Napoleon 2. af Frankrig (1811-1832), fransk kejser, søn af Napoleon 1.
 Napoleon 3. af Frankrig (1808-1873), fransk kejser og senere præsident, nevø til Napoleon 1.
 Napoleon Louis Bonaparte (1804-1831), konge af Holland, nevø til Napoleon 1.
 Napoléon Joseph Charles Paul Bonaparte (1822-1891), fransk adelsmand, militærmand og politiker, nevø til Napoleon 1.

Fiktive personer 
 Kammerat Napoleon - George Orwells roman Kammerat Napoleon (Animal Farm)
 Napoleon, Kammerat Napoleon – en figur i Kammerat Napoleon
 Napoleon Dynamite – hovedperson i filmen Napoleon Dynamite
 Napoleon Solo – en figur i tv-serien The Man from U.N.C.L.E.

Steder 
 Napoleon, North Dakota – en by i North Dakota, USA
 Napoleon, Ohio – en by i Ohio, USA

Andet
 Napoleon Solo (band)
 Napoleon III broen
 Napoleon (film fra 2023) - en amerikansk film fra 2023 af Ridley Scott
Michael von der Heide

Michael von der Heide (født 16. oktober 1971 i Amden, Schweiz) er en schweizisk musiker, sanger og skuespiller.

Eurovision Song Contest 2010 
I 2010 repræsenterede han Schweiz i Eurovision Song Contest 2010, med sangen "II pleut de l'or".

Diskografi

Albums 
 1996 – Michael von der Heide
 1998 – 30°
 2000 – Tourist
 2003 – Frisch
 2003 – Helvetia
 2005 – 2pièces
 2005 – Freie Sicht

Singler 
 1996 – Erfolg
 1996 – Mit dir leben
 1998 – Jeudi amour
 1998 – "Bad Hair Days 1998 – Bye Bye Bar 2000 – Je suis seul 2000 – Where the Wild Roses Grow 2000 – Paradies 2002 – Kriminaltango 2003 – La solitude 2005 – Paris c'est toi (toujours) 2005 – Ich bi wie du 2006 – Ruggewind 2006 – Elodie 2008 – Immer wenn du denkst 2009 – Gib mir was von dir''

Eksterne henvisninger 
 
  

Sangere fra Schweiz
Skuespillere fra Schweiz
Deltagere ved Eurovision Song Contest 2010
Schweiz' Eurovision Song Contest-deltagere
Annette Katzmann

Annette Katzmann (født 31. januar 1960 Esbjerg.) er en dansk skuespillerinde.

Hun blev uddannet på skuespillerskolen ved Århus Teater i 1989.

Filmografi 
 Skat - det er din tur (1997)
 Fluerne på væggen (2005)

TV-serier 
 Rejseholdet (2000)
 Hotellet (2002)
 Arvingerne (2014)

Eksterne henvisninger 
 

Teaterskuespillere fra Danmark
Skuespillere fra Danmark
John Kjøller

John Kjøller  er en dansk sanger, skuespiller og programmør.

Uddannet klassisk sanger (tenor) fra Det Jyske Musikkonservatorium 1994-2000.

Medvirkede i Nils Malmros’ film “Kærlighedens Smerte” (1992).
Fra 1998 til 2015 lagt danske stemmer til diverse tegnefilm.
Ansat i det danske klassiske ensemble Musica Ficta 1996-2011.
Sang med DR koncertkoret 1996-2017.

Fra 1995 til og med 2017 medlem af en dansk a cappella sekstet ved navn Basix, sammen med Niels Nørgaard, Peter Bach, Anders Ørsager, Christoffer Brodersen og Toke Wulf.

Har sunget backing for danske og internationale kunstnere, bl.a.:
Sarah Brightman,
Mick Hucknall,
Gavin DeGraw,
Mariah Carey,
Sanne Salomonsen,
Hanne Boel,
Thomas Helmig.

Andre medvirkender:
Tryllefløjten (Den Jyske Opera).
Pandoras Æske (Den Jyske Opera).
Idomeneo (Den Jyske Opera).
Jenufa (Den Jyske Opera).
Tyven og Enken (Nordjysk Operakompagni).
Tornerose (Æventyroperaen).
Cyrano (Gladsaxe Teater).
Jeanne D’Arc (Gladsaxe Teater).
Our Hearts Beat as One (Hvidovre Teater).
Walczak (Aarhus Teater).
Les Misérables (Aarhus Teater).
Runaways (Gellerupscenen).
Three Penny Opera (Spokane Civic Theatre)
Madrigal Dinner (Spokane)

Siden 2015 ansat som programmør ved ASIMUT Software.

Musikere fra Danmark
Biopejs

En biopejs er et alternativ til gas- og traditionelle pejse som man kender dem. Biopejse brænder på bioethanol, og leveres derfor uden skorsten eller større installationskrav.
Biopejse er mere miljøvenlige en alternativerne pga. brændselskilden.
I Danmark er der ingen standard eller krav til produkterne, der er dog flere der efterhånden er mærket med TÜV (tysk sikkerhedsstyrelse) eller SP SITAC (svensk sikkerhedsstyrelse). 
Der har været et par uheld med biopejse, der har skyldtes uhensigtsmæssig brug, installation og produktdesign. Sikkerhedsstyrelsen er i kølvandet på disse uheld, der ikke har indbefattet godkendte pejse, ved at undersøge markedet for biopejse. Sikkerhedsstyrelsen har sat biopejse på dagsordenen hos EU for at sikre ensartede regler vedr. sikkerhedskrav for biopejse.

Referencer 

Opvarmning
Ildsteder
Norrøn

Norrøn er et tillægsord brugt om gamle kulturer i Norden. En bosættelse (også kaldet landnam) foregik i norrøn tid. Nordboernes sprog var norrønt. De norrøne bosættelser omfattede i 1050 Island, vestkysten af Norge, Skotland, Orkneyøerne, Nordirland, Færøerne og Nordbobygderne i Grønland.

Se også
 Runealfabet
 Runemagi

Vikingetidens kultur
Nordens historie
Frederik Thorkildsen Wexschall

Frederik Thorkildsen Wexschall (9. april 1798 i København – 25. oktober 1845) var en dansk violinist.

Faren, en norsk bondesøn, der skrev sig Johannes Thorkildsen Wexsal, var den gang stadsjæger hos kronprinsen og blev senere palæforvalter på Amalienborg; moren hed Jacobine Caroline født Holm. Undervist på violin, først af faderen, senere af professor Peter Mandrup Lem, optrådte Wexschall allerede i barnealderen på hofkoncerter; i juni 1812 blev han ”elev” i Det Kongelige Kapel og udviklede sig her under den fortræffelige læremester, koncertmester Christian Tiemroth, til en glimrende violinspiller med en sjælden stor tone. 1820-22 rejste han med offentlig understøttelse i udlandet, hvor han studerede under mestre som Carl Moser i Berlin, Franz Pecháček i Wien og Louis Spohr i Kassel og gav koncerter, som blev omtalte med berømmelse endog i det ved udmærket violinspil forvænte Paris. Kritikken kaldte ham her Wexschall, og denne skrivemåde beholdt han for fremtiden, måske som et lille drilleri (vexer) over for professor Claus Schall, der altid tilsidesatte ham. Uagtet det almene bifald ude og hjemme avancerede Wexschall efter sin hjemkomst ikke højere i kapellet end til 2. balletrepetitør og 1. sekondviolinist (1824). Men efterhånden arbejdede han sig frem til at blive den, der ved sine kraftige og brede buestrøg ledede ensemblet i orkestret, og ved Schalls død blev Wexschall forstander for den kongelige violinskole med prædikat af koncertmester (1835). Blandt hans elever skal fremhæves søstersønnen Frits Schram, Holger Simon Paulli og Niels W. Gade, der ofte senere omtalte Wexschalls ”glimrende tone” med beundring. Men hans voldsomme energi og ild måtte til sidst nedbryde hans livskraft, og musiklivet led et stort tab, da en langvarig, tærende sygdom tidlig lagde ham i graven, 25. oktober 1845, året efter at begge hans gamle forældre var døde. 1823 blev han gift med skuespillerinden Anna H.D. Brenøe; ægteskabet blev opløst 1831, og senere ægtede han Caroline født Dam (død 1848).

Kilder

Eksterne henvisninger 
 

 

Violinister fra Danmark
Kongelige kapelmusici fra Danmark
Danskere i 1800-tallet
Personer fra København